Diari Oficial de la Generalitat Valenciana


Sumari del DOGV 2413, del 23-12-1994 (1994/833371)

ACORD de 22 de novembre de 1994, del Govern Valencià, pel qual s'aprova definitivament la modificació qualificada del pla parcial la Princesa del sector 14 del Pla General d'Ordenació Urbana del municipi de San Juan de Alicante.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2413

Data del DOGV
:   23-12-1994

Secció del DOGV
:   ALTRES DISPOSICIONS

Número del document
:   1994/833371


Data del document
:   22-11-1994

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 22 de novembre de 1994, del Govern Valencià, pel qual s'aprova definitivament la modificació qualificada del pla parcial la Princesa del sector 14 del Pla General d'Ordenació Urbana del municipi de San Juan de Alicante.   
El Govern Valencià, en la reunió del dia 22 de novembre de 1994, adoptà l'acord següent:  
Antecedents de fet  
1r. L'Ajuntament de San Juan de Alicante, en la sessió plenària de 16 de març de 1994, va acordar, per majoria absoluta dels seus membres, l'aprovació provisional de la modificació qualificada del pla parcial la Princesa del Pla General d'Ordenació Urbana de San Juan de Alicante, després de complir els tràmits d'aprovació inicial, el 29 d'octubre de 1993, i d'exposició pública, amb anuncis apareguts en el Butlletí Oficial de la Província de 3 de desembre de 1993, en el Diari Oficial de la Generalitat Valenciana d'1 de gener de 1994, i en un dels diaris de major difusió provincial, el 27 de novembre de 1993, i no s'han presentat al·legacions.  
2n. La documentació la integren una memòria informativa i justificativa, plànols d'informació i ordenació. Hi ha també en l'expedient un informe favorable de 9 juny de 1994 de la Direcció General d'Obres Públiques (Servei de l'Oficina del Pla de Carreteres) de la Conselleria d'Obres Públiques, Urbanisme i Transports.  
3r. La finalitat de l'expedient és introduir en el pla parcial la Princesa, aprovat definitivament per la Comissió Provincial d'Urbanisme el 6 de juny de 1977, les rectificacions d'alineacions que exigeix el pla general vigent (aprovació definitiva per la Comissió Territorial d'Urbanisme d'Alacant el 27.09.89 i 09.05.91), a fi d'adaptar la xarxa viària del pla parcial al traçat de la via Cotella Abril i el viari que hi confronta. Al mateix temps, es proposa reubicar les zones de cessió establertes en el projecte original per adequar-les a les necessitats actuals i als interessos municipals. En síntesi, la modificació afecta la localització de les reserves dotacionals del pla parcial (zones verdes, cultural, cívic, comercial) i del sòl de cessió corresponents al 10 per cent de l'aprofitament mitjà del sector, i també l'adaptació del viari i la substitució de les reserves específiques de sòl per a aparcament per places annexes a la xarxa viària.  
4t. La Comissió Territorial d'Urbanisme d'Alacant, reunida en la sessió de 17 de juny de 1994, va acordar emetre un informe favorable sobre l'aprovació definitiva de l'expedient de referència.  
5è. El conseller d'Obres Públiques, Urbanisme i Transports va emetre un informe favorable sobre el projecte amb la Resolució d'1 d'agost de 1994.  
6è. El Consell d'Estat va emetre un dictamen favorable el dia 13 d'octubre de 1994.  
Fonaments de dret  
I. Respecte del procediment, en la tramitació administrativa d'aquest expedient s'han complert les prescripcions legals que exigeix la legislació sobre el règim del sòl i ordenació urbana (Reial Decret Legislatiu 1/1992, de 26 de juny). La documentació està completa en els termes requerits pel Reglament de Planejament (Reial Decret 2159/1979, de 23 de juny).  
II. Quant al fons, aquesta modificació projectada del pla parcial la Princesa adequa les alineacions de la xarxa viària Cotella Abril i viari circumdant al traçat establert en el vigent Pla General d'Ordenació Urbana de San Juan de Alicante. Preveu la dotació d'aparcaments públics al llarg de les vies de l'esmentat pla parcial. I es reubiquen les zones de cessió que l'Ajuntament de San Juan de Alicante tenia assignades en el projecte original, per adaptar-les a les actuals necessitats i els interessos municipals. El projecte, encara que canvia part de la zonificació de la zona verda prevista amb una superfície de 19.290 m2 de sòl, no comporta un menyscapte d'aquesta ja que es manté la mateixa superfície verda pública.  
III. La justificació, l'abast i el contingut de la modificació plantejada es consideren tècnicament admissibles, atès que, en conjunt, es mantenen les mateixes magnituds superficials previstes en el document original, tant pel que fa als sols dotacionals, com al viari i residencial privat.  
IV. El Govern Valencià és competent per a l'aprovació d'aquest expedient, a l'empara de l'article 129 del text refós de la Llei sobre el règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, perquè és objecte seu una zonificació o un ús urbanístic diferents de les zones verdes o espais lliures previstos en el pla, amb l'informe previ del conseller d'Obres Públiques, Urbanisme i Transports i dictamen del Consell d'Estat.  
Vistos els preceptes legals esmentats i la resta de legislació aplicable, d'acord amb el Consell d'Estat i a proposta del conseller d'Obres Públiques, Urbanisme i Transports, el Govern Valencià  
ACORDA  
Aprovar definitivament la modificació qualificada del pla parcial la Princesa del sector 14 del Pla General d'Ordenació Urbana del municipi de San Juan de Alicante.  
Contra aquest acord, que esgota la via administrativa, es podrà interposar un recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des del dia de la notificació o publicació d'aquest acord en el Diari Oficial de la Generalitat Valenciana.  
Per a la interposició d'aquest recurs serà requisit imprescindible que amb caràcter previ el recurrent en comunique a aquest òrgan la interposició. Tot això de conformitat amb el que preveuen els articles 57.2.f) i 58 de la Llei Reguladora de la Jurisdicció Contenciosa Administrativa, i amb l'article 110.3 de la Llei 30/1992, de 26 de novembre, de Règim Jurídic de las Administracions Públiques i del Procediment Administratiu Comú.  
Tot això, sense perjudici que es puga interposar qualsevol altre recurs que es considere oportú.  
València, 22 de novembre de 1994  
El conseller secretari del Govern Valencià,  
LUIS BERENGUER FUSTER